**נתן סלור מארח את אושיק לוי**

"**תמונה"**

המוזיקאי נתן סלור בדרך למיני אלבום שלישי בהפקתו המוזיקלית של אלון לוטרינגר.

בסינגל החדש "תמונה" הוא מארח את אושיק לוי האגדי בביצוע לשיר אישי וחשוף שנכתב והולחן ע״י סלור ושותפתו הקבועה ליצירה יסמין אבן, בעיבוד מיתרים של אבנר קלמר.

בהמשך למסורת שיתופי הפעולה של סלור- הוא חלם שאושיק לוי יבצע את השיר, הוא שלח את השיר לאושיק שמיד השיב "כן" באהבה גדולה. זמן קצר אח"כ אושיק הגיע לאולפן ושר אותו כאילו היה שלו. מבחינתו של אושיק בנוסף לחיבור הראשוני לשיר, מדובר גם בסגירת מעגל אחרי שהקליט בשנות השבעים כמה משיריו של אלתרמן- סבו של נתן כמו גם את השיר "לא הכרתי אותך מקרוב" שכתבה לו תרצה אתר- אמו של נתן.

"תמונה" מדבר על פרידה, זכרונות והרגע בו אתה מחליט אם להגיד את מה שעל ליבך.

את שני אלבומיו הקודמים של סלור, הפיק המוזיקאי אלי אברמוב ז"ל מלהקת 'הקליק' המיתולוגית. האלבום השני כלל את After All The Love Is Gone"" שזכה להצלחה יפה ברדיו והוא שיתוף פעולה יפהפה עם ג'וזי כץ שאותה החזיר סלור לאולפן לאחר שנים של שתיקה.

העבודה על המיני אלבום שייצא בקרוב התחילה לפני כמה שנים והיא כוללת שיתופי פעולה עם מוזיקאים נוספים. להבדיל מהקו האלקטרוני של שני אלבומיו הקודמים של סלור, ההפקה המוזיקלית שבחר אלון לוטרינגר היא חיה, אינטימית ועם המון געגוע לפעם.

**לצפייה בקליפ** (שהופק ובוים ע"י (Lemur Creatives- [לינק](https://youtu.be/-yXhloFZT-g)

**להורדת השיר** - [לינק](https://patiphon.co.il/music/hdc2387OLZ)

לפרטים נוספים: נורית כרמל יח"צ 052-5518181 [nurit@nuritcarmel.com](mailto:nurit@nuritcarmel.com)